2427 करोड़ से गंजाल और मोरन नदी पर जल्द बनेगा डेम
छिदगांव के पास गंजाल और मोरन नदी पर जल्द ही डेम का निर्माण शुरू हाेगा। इसके निर्माण पर 2427.02 करोड़ रुपए खर्च होंगे। इस डेम के बनने से हरदा, होशंगाबाद और खंडवा जिले में सिंचाई रकबा बढ़ेगा। तीनों जिलों की 6 तहसीलों का 52,205 हेक्टेयर रकबा सिंचित होगा। मोरन नदी पर बांध बनने से हरदा जिले के 111 किसानों की 108.91 हेक्टेयर जमीन अधिगृहित होगी। बांध से कुल 317 किसानों की 535.33 हेेक्टेयर भूमि अधिगृहित होगी।
विस में उठाया था मुद्दा
विस में यह मामला उठाया था। निर्माण की स्थिति, शुरुआत, खर्च, डूब में आने वाली जमीन, मुआवजा विस्थापन आदि की जानकारी पूछी थी। डेम बनने से तीन जिलों की 52, 205 हेक्टेयर जमीन सिंचित होगी। इस पर 2, 427 करोड़ रुपए खर्च होंगे। निर्माण जल्द शुरू होने का एनवीडीए मंत्री ने विश्वास दिलाया है। डॉ. आरके दाेगने, विधायक हरदा
अंतिम स्वीकृति का इंतजार
डेम बनाने के लिए अधिगृहित की जाने वाली जमीन और डूब में आने वाले किसानों को मुआवजे की स्थिति की समीक्षा के लिए जनवरी में दिल्ली में नर्मदा एनवीडीए और संबंधित विभागों के प्रमुखों की बैठक हुई थी। अधिकारियों ने सरकार के सामने सारी स्थिति स्पष्ट की। बताया जाता है केंद्रीय जल आयोग और कृषि मंत्रालय के सभी संचालनालयों की बैठक में उनकी मंजूरी मिल चुकी है। अब केवल अंतिम स्वीकृति मिलना बाकी है। इसके बाद डेम निर्माण शुरू हो सकेगा।
52,205 कुल हेक्टेयर रकबा तीनों जिलों में हो सकेगा सिंचित
4,377 हरदा तहसील का
8, 439 रहटगांव
7, 243 खिरकिया का
9, 851 सिराली का
4,617 सिवनीमालवा (होशंगाबाद)
17,678 हरसूद (खंडवा)
इतना रकबा होगा सिंचित
317 किसानों की जमीन डूबे में जाएगी
डेम निर्माण की जगह में तीनों जिलों के 317 किसानों की खेती की जमीन डूब में आ रही है। इन किसानों से कुल 535.33 हेक्टेयर जमीन सरकार अधिगृहित करेगी। इसकी प्रक्रिया लगभग पूरी हो चुकी है। डेम निर्माण से पहले डूब में आने वाली जमीन के किसानों की समस्याएं सुनने बोथी व अन्य गांवों में ग्रामीणों से जनप्रतिनिधियोेंं व संबंधित विभागोें के अधिकारियों ने सीधा संवाद किया था। समस्याओं के निराकरण के बाद मामला आगे बढ़ा।
हरदा, होशंगाबाद आैर खंडवा जिले को होगा फायदा
मोरन व गंजाल पर इस डेम के बनने से हरदा, होशंगाबाद और खंडवा तीनों जिलों की 52, 205 हेक्टेयर कृषि भूमि को सिंचाई के लिए पानी मिल सकेगा। हरदा जिले की रहटगांव तहसील का 8, 439, खिरकिया का 7, 243 और सिराली का 9, 851 हेक्टेयर रकबा सिंचित होगा। खंडवा जिले की हरसूद तहसील के 17, 678 हेक्टेयर रकबे को सिंचाई करने पानी मिल सकेगा। इधर होशंगाबाद जिले की सिवनी मालवा तहसील का 4,617 हेक्टेयर क्षेत्र सिंचित होगा।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva bho_Deva mag_Deva kas_Deva hin_Deva hin_Deva hin_Deva hin_Deva hin_Deva